Oficialusis leidinys L 075 , 16/03/2002 p. 0025 - 0025



Komisios reglamentas (EB) Nr. 474/2002 2002 m. kovo 15 d. iš dalies keičiantis Reglamentą (EB) Nr. 20/2002, nustatantį išsamias specialios tvarkos dėl produktų tiekimo tolimiausiems regionams, nurodytiems Tarybos reglamentuose (EB) Nr. 1452/2001, (EB) Nr. 1453/2001 ir (EB) Nr. 1454/2001, įgyvendinimo taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2001 m. birželio 28 d. Tarybos reglamentą (EB) Nr. 1452/2001, įvedantį specialias priemones tam tikriems Prancūzijos užjūrio departamentų žemės ūkio produktams, iš dalies keičiantį Direktyvą 72/462/EEB ir panaikinantį Reglamentus (EEB) Nr. 525/77 ir (EEB) Nr. 3763/91 (Poseidom) [1], ypač į jo 22 straipsnį, atsižvelgdama į 2001 m. birželio 28 d. Tarybos reglamentą (EB) Nr. 1453/2001, įvedantį specialias priemones tam tikriems Azorų salų ir Maderos žemės ūkio produktams ir panaikinantį Reglamentą (EEB) Nr.1600/92 (Poseima) [2], ypač į jo 34 straipsnį, kadangi: (1) Dėl techninių priežasčių ir siekdamos tinkamai patikrinti specialius tiekimo susitarimus, taikomus Azorams ir Madeirai pereinamuoju laikotarpiu, kuris baigiasi 2002 m. birželio 30 d., Portugalijos institucijos pareikalavo priimti specialias nuostatas dėl paraiškų licencijoms pateikimo ir jų galiojimo laiko. Minėtąjį reikalavimą reikėtų patenkinti ir nustatyti, kad paraiškas licencijoms reikia pateikti per pirmąsias penkias kiekvieno mėnesio darbo dienas, o licencijos turėtų galioti iki kito mėnesio, einančio po licencijos išdavimo, pabaigos. Naująsias nuostatas reikėtų taikyti nuo 2002 m. balandžio 1 d. (2) Komisijos reglamento (EB) Nr. 20/2002 [3] 30 straipsnio antrojoje įtraukoje yra padaryta esminė klaida. Dėl jos gali kilti problemų pereinamuoju laikotarpiu nuo 2002 m. sausio 1 iki birželio 30 d. įgyvendinant specialius tiekimo susitarimus, taikomus Prancūzijos užjūrio departamentams, Azorams ir Madeirai. Minėtąją klaidą reikėtų ištaisyti, kad pereinamuoju laikotarpiu būtų galima toliau tinkamai išduoti licencijas. (3) Šiame reglamente nustatytos priemones atitinka visų susijusių vadybos komitetų nuomones, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 20/2002 iš dalies keičiamas taip: 1. 29 straipsnis papildomas šia dalimi: "3. Iki 2002 m. birželio 30 d. Azorams ir Madeirai taikomos šios nuostatos: a) paraiškos licencijoms pateikiamos per pirmąsias penkias kiekvieno mėnesio darbo dienas, o licencijos išduodamos per kitas penkias darbo dienas; b) licencijos galioja du mėnesius nuo išdavimo datos." 2. 30 straipsnio antros dalies antroji įtrauka keičiama taip: "— Iki 2002 m. liepos 1 d. 4, 5, 7 ir 9 straipsniai, 10 straipsnio 1 dalis ir 11, 13, 14, 15, 26 ir 27 straipsniai netaikomi Prancūzijos užjūrio departamentams, Azorams ir Madeirai." 2 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. 1 straipsnio 1 dalis taikoma nuo 2002 m. balandžio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. kovo 15 d. Komisijos vardu Franz Fischler Komisijos narys [1] OL L 198, 2001 7 21, p. 11. [2] OL L 198, 2001 7 21, p. 26. [3] OL L 8, 2002 1 11, p. 1. --------------------------------------------------